## 07745 Agencija za ugljikovodike

Djelatnost Agencije za ugljikovodike (u daljnjem tekstu: AZU), utvrđena je Zakonom o osnivanju Agencije za ugljikovodike. Poslovi i zadaci koje Agencija provodi u svom poslovanju i za koje planira sredstva u proračunu su: sudjelovanje u pripremi i organizaciji prezentacija u cilju upoznavanja potencijalnih investitora s ugljikovodičnim i geotermalnim potencijalima Republike Hrvatske kroz operativne poslove vezane za prikupljanje, pohranu, obradu i zbrinjavanje svih podataka i rezultata prikupljenih prilikom istraživanja i eksploatacije u Republici Hrvatskoj, davanje prijedloga nadležnom ministarstvu za donošenje odluke o provođenju javnog nadmetanja za odabir najpovoljnijeg ponuditelja za izdavanje dozvole i sklapanje ugovora, praćenje trendova i međunarodnih standarda u istraživanju i eksploataciji te osiguravanje njihove primjene, praćenje i nadzor investitora u izvršavanju svih preuzetih obveza sukladno dozvoli i ugovoru koji je sklopio s Vladom Republike Hrvatske te formiranje i upravljanje obveznim zalihama nafte kroz kupnju fizičkih količina robe, nematerijalnog oblika robe kroz opcijske ugovore, osiguravanje skladišnih kapaciteta za čuvanje istih te zanavljanje zaliha u svrhu očuvanja zadane kvalitete

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 07745-Agencija za ugljikovodike | 60.707.805 | 98.407.539 | 134.615.487 | 118.695.176 | 116.576.570 | 136,8 |

### 3225 RAZVOJ ENERGETSKOG SUSTAVA I GOSPODARENJA UGLJIKOVODICIMA

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| 3225-RAZVOJ ENERGETSKOG SUSTAVA I GOSPODARENJA UGLJIKOVODICIMA | 60.707.805 | 98.407.539 | 134.615.487 | 118.695.176 | 116.576.570 | 136,8 |

Cilj 1. Povećati investicije u istraživanje i eksploataciju ugljikovodika

Cilj 2. Formiranje i upravljanje obveznim zalihama nafte i naftnih derivata

Cilj 3. Utvrditi geotermalni potencijal RH

Pokazatelji učinka

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Broj sklopljenih ugovora s odabranim investitorima za istraživanje i eksploataciju ugljikovodika | Provedba javnih nadmetanja i pregovori s odabranim investitorima | Broj sklopljenih ugovora | 6 | AZU | 6 | 6 | 6 |
| Formirane i uskladištene obvezne zalihe nafte i naftnih derivata u količini i strukturi određenoj važećim pravnim propisima (broj dana) | Količina nabavljene nafte i naftnih derivata izračunate na temelju neto dnevnog uvoza | Broj dana | 92 | AZU | 93 | 93 | 93 |
| Nacionalni plan oporavka i otpornosti- Priprema i istraživanje projekata korištenja geotermalne energije | Izrada projektne dokumentacije za istražne bušotine | broj kompletiranih projektnih dokumenata | 0 | NPOO | 2 | 0 | 0 |

#### A919002 UPRAVLJANJE BAZOM GEOLOŠKIH, GEOFIZIČKIH I BUŠOTINSKIH PODATAKA

Zakonske i druge pravne osnove

Zakon o osnivanju Agencije za ugljikovodike

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| A919002-UPRAVLJANJE BAZOM GEOLOŠKIH, GEOFIZIČKIH I BUŠOTINSKIH PODATAKA | 46.261 | 75.000 | 95.000 | 120.000 | 160.000 | 126,7 |

Upravljanje bazom geoloških, geofizičkih i bušotinskih podataka uključuje rashode potrebne za ažuriranje, vođenje i organizaciju nacionalne baze geoloških, geofizičkih i bušotinskih podataka u cilju upoznavanja potencijalnih investitora s ugljikovodičnim i geotermalnim potencijalom određenih područja Republike Hrvatske te ažuriranje svih podataka koji su zaprimljeni i koji će se dodatno zaprimati od investitora sukladno sklopljenim ugovorima, a koja obuhvaća pripremu podataka, konverziju geolokacijskih podataka te učitavanje u specijalističke programe Kingdom i ArcMap u kojima se podaci kvalitativno pregledavaju. Kontinuirano će se obavljati svi poslovi vezani za pripremu i organizaciju prezentacija radi upoznavanja potencijalnih investitora s ugljikovodičnim i geotermalnim potencijalom te istražnim potencijalom za trajno zbrinjavanje ugljikova dioksida u geološke strukture u Republici Hrvatskoj. Podaci se mogu pregledavati u sobi s podacima (data room) u specijalističkom programu Kingdom i kroz web preglednik bušotina. Sobi s podacima može se pristupiti i virtualno odnosno s udaljene lokacije. Podaci se pripremaju i za sve akademske i obrazovne zajednice te državne institucije. Sigurnosna pohrana kopije svih podataka osigurana je u Hrvatskom geološkom institutu. Na ovoj aktivnosti planirano je povećanje zbog troškova održavanja postojećih te licenci IHS Kingdom 2d/3dPak Maint - Network #1,IHS Kingdom 2d/3dPak Maint - Network #2, IHS Kingdom Data Management Maint - standalone / network, IHS Kingdom Petrophysics Maint -network, Esri ArcGIS Maint.#1 - Concurrent/Standard, Esri ArcGIS Maint.#2 - Concurrent/Standard, Esri ArcGIS Maint.#3 - Concurrent/Standard, ESRI Enterprise - network održavanje, VeeamBackup Maint, ReGeo Maint., IHS Kingdom Upgrade EartPAK Maint – network, Esri Interoperability, Esri Spatial Analyst, Firewall.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Broj preuzetih kompleta dodatnih geoloških, geofizičkih i bušotinskih podataka | Preuzimanje geoloških, geofizičkih i bušotinskih podataka prikupljenih pri istraživanju i eksploataciji te kvantitativna i kvalitativna kontrola | kom | 0 | AZU | 40 | 45 | 50 |
| Broj izrađenih kompleta podataka za istražne prostore | Organiziranje sobe s podacima (tzv."data room") i prezentacije geološkog potencijala | kom | 0 | AZU | 20 | 20 | 20 |

#### A919003 ADMINISTRACIJA I UPRAVLJANJE

Zakonske i druge pravne osnove

- Direktiva 2009/119/EZ

- Zakon o osnivanju Agencije za ugljikovodike

- Zakon o istraživanju i eksploataciji ugljikovodika

- Zakon o sigurnosti pri odobalnom istraživanju i eksploataciji ugljikovodika

- Uredba o naknadi za istraživanje i eksploataciju ugljikovodika

- Temeljni kolektivni ugovor za javne službe

- Zakon o plaćama u javnim službama

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| A919003-ADMINISTRACIJA I UPRAVLJANJE | 2.290.383 | 3.459.096 | 4.307.329 | 14.294.200 | 14.722.350 | 124,5 |

Administracija i upravljanje uključuje rashode neophodne za provedbu djelatnosti i poslovanja Agencije za ugljikovodike, a sastoji se od obavljanja administrativnih i upravljačkih aktivnosti vezanih za svakodnevno funkcioniranje Agencije za ugljikovodike, odnosno na rashode za zaposlene, materijalne rashode, rashode za energiju, uslugu telefona, tekućeg i investicijskog održavanja, usluge promidžbe i informiranja s ciljem privlačenja investicija u istraživanje i eksploataciju ugljikovodika.

Rashodi za zaposlene su planirani u većem iznosu u odnosu na prethodnorazdoblje zbog pokrenutog postupka za zapošljavanje zbog povećanja obujma poslova i djelatnosti AZU-a, povećanja osnovice i dodatka od 0,05% po godini staža. Na materijalnim rashodima su više planirana povećanja rashoda za naknade za prijevoz, a vezano za novo zapošljavanje. Planirano je i neznatno povećanje rashoda na stavkama energije, promidžbe i informiranja zbog povećanja cijene energenata kao i usluga promidžbe i informiranja.Članarine i norme su povećane zabog većih cijena (geologija, vodik, nafta i naftni derivati, pravni i financijski poslovi).

Veći iznosi na uredskoj opremi i namještajuse odnose se za nabavu dodatne uredske i arhivske opreme i namještaja kao i dogradnju računalnih uređaja, računala i licenci vezanih uz vođenje baze podataka da bi se omogućio nesmetan rad.

#### K919004 FORMIRANJE, SKLADIŠTENJE I UPRAVLJANJE OBVEZNIM ZALIHAMA NAFTE I NAFTNIM DERIVATIMA

Zakonske i druge pravne osnove

Direktiva 2009/119/EZ

Zakon o osnivanju Agencije za ugljikovodike

Zakonu tržištu nafte i naftnih derivata čl.3. stavak 5.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| K919004-FORMIRANJE, SKLADIŠTENJE I UPRAVLJANJE OBVEZNIM ZALIHAMA NAFTE I NAFTNIM DERIVATIMA | 56.230.764 | 91.366.296 | 95.897.837 | 98.575.145 | 101.539.620 | 105,0 |

Agencija ima obvezu čuvanja zaliha nafte i naftnih derivata u vrijednosti 90 dana dnevnog neto uvoza ili 61 dan prosječne dnevne domaće potrošnje ovisno koja vrijednost je veća te dodatno uz tu obvezu, kao članica EU, RH je obvezna držati najmanje 1/3 minimalnih obveznih zaliha u naftnim derivatima.

Sukladno zahtjevima pravnog okvira Europske unije, Agencija za ugljikovodike formira, održava, kontrolira i zanavlja obvezne zalihe nafte i naftnih derivata te provodi ostale nužne preduvjete za djelovanje po tržišnim principima kao energetski subjekt, i to bez narušavanja konkurentnosti na tržištu nafte i naftnih derivata i energije. Obvezne zalihe nafte i naftnih derivata skladište se u carinskim i trošarinskim skladištima gotovim proizvodima, sirovoj nafti i u nematerijalnom obliku (ugovorima o opcijskoj kupnji robe) po unaprijed utvrđenim kriterijima za određeno vremensko razdoblje.

Obvezne zalihe nafte i naftnih derivata formiraju se najmanje u količini od 90 dana prosječnog dnevnog neto uvoza ili 61 dan prosječne dnevne domaće potrošnje naftnih derivata u prethodnoj kalendarskoj godini, ovisno o tome koja je količina veća, a na temelju podataka Državnog statističkog zavoda.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Količina nabavljene nafte i naftnih derivata | Formirane i uskladištene obvezne zalihe nafte i naftnih derivata u količini i strukturi određenoj važećim pravnim propisima | tona | 636.000 | AZU | 650.000 | 670.000 | 690.000 |
| Količina zanovljene nafte i naftnih derivata | Zanavljanje zaliha uzajamnom kupoprodajom | tona | 27.800 | AZU | 40.000 | 40.000 | 40.000 |
| Osiguran skladišni prostor ugovorom o najmu | Sklopljeni dugoročni ugovori o najmu skladišnog prostora | m3 | 762.500 | AZU | 770.000 | 780.000 | 790.000 |

#### K919005 INFORMATIZACIJA

Zakonske i druge pravne osnove

Zakon o osnivanju Agencije za ugljikovodike (Narodne novine, broj 14/14, 73/17)

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| K919005-INFORMATIZACIJA | 13.473 | 54.000 | 126.000 | 126.000 | 116.500 | 233,3 |

Kroz ovu aktivnost se osiguravaju sredstva za rashode potrebne za kupnju licenci, komunikacijske opreme te ulaganje u računalne programe. Agencija obavlja operativne poslove vezane za prikupljanje, pohranu i obradu svih podataka i rezultata prikupljenih prilikom istraživanja i eksploatacije u Republici Hrvatskoj. U Agenciji je organiziran fizički i virtualni (VDR) pregled dostupnih podataka u sobi s podacima (tzv. „data room“).

#### K919006 GEOTERMALNI PROJEKTI-NPOO.C1.2.R1-I2.02

Zakonske i druge pravne osnove

- Zakon o istraživanju i eksploataciji ugljikovodika

-Nacionalni plan oporavka i otpornosti (NPOO), pod ciljem C1.2. R1-I2 „Poticanje energetske učinkovitosti, toplinarstva i obnovljivih izvora energije za dekarbonizaciju energetskog sektora“

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| K919006-GEOTERMALNI PROJEKTI-NPOO.C1.2.R1-I2.02 | 2.017.242 | 3.446.980 | 34.146.821 | 5.529.791 | 00 | 990,6 |

Projekt vezan uz Nacionalni plan oporavka i otpornosti uključuje pripremu i istraživanje projekata korištenja geotermalne energije za potrebe toplinarstva, poticanje energetske učinkovitosti, toplinarstva i obnovljivih izvora energije za dekarbonizaciju energetskog sektora, uključuje izradu Strateške studije utjecaja na okoliš plana razvoja geotermalnog razvoja, izradu studije geotermalnog potencijal za devet preliminarnih prostora, snimanje 2D seizmičkih podataka i magnetotelurskih podataka, interpretaciju podataka i izrade studije geotermalnog potencijala.

Geotermalni potencijal je proširen na 7 eksploatacijskih polja geotermalne energije te 28 dozvola za istraživanje geotermalne energije što će u konačnici doprinijeti novim instaliranim količinama obnovljive električne energije te povećanu upotrebu geotermalne energije u sektoru toplinarstva. Znatno povećanje je planirano u 2025 na stavci 42 ostali građevinski objekti, a sredstva su namijenjena za izradu istražnih geotermalnih bušotina za potrebe toplinarstva, a prvenstveno za dekarbonizaciju toplinskih sustava lokalnih zajednica gdje postoje dozvole za istraživanje geotermalnih voda u energetske svrhe.

Pokazatelji rezultata

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2025.) | Ciljana vrijednost (2026.) | Ciljana vrijednost (2027.) |
| Utvrđivanje geotermalnog potencijala u RH | Izrada studija geotermalnog potencijala | kom | 0 | AZU | 6 | 0 | 0 |
| Izrada projektne dokumentacije za istražne bušotine | Kompletirana projektna dokumentacija | kom | 0 | AZU | 2 | 0 | 0 |
| Izrađene istražne bušotine | Izrada istražnih geotermalnih bušotina | kom | 0 | AZU | 4 | 6 | 0 |

#### T919008 INTERREG EUROPE - GREEN HYDRA, "POBOLJŠANJE POLITIKA ZA UKLJUČIVANJE MSP-OVA U EKO SUSTAV ZELENOG VODIKA" (02C0652)

Zakonske i druge pravne osnove

Zakon o istraživanju i eksploataciji ugljikovodika

Zakon o osnivanju Agencije za ugljikovodike

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Plan 2025. (eur) | Plan 2026. (eur) | Plan 2027. (eur) | Indeks 2025/2024 |
| T919008-INTERREG EUROPE - GREEN HYDRA, "POBOLJŠANJE POLITIKA ZA UKLJUČIVANJE MSP-OVA U EKO SUSTAV ZELENOG VODIKA" (02C0652) | 00 | 00 | 42.500 | 50.040 | 38.100 | 0,0 |

Projekt GREEN HYDRA "Poboljšanje politika za uključivanje MSP-ova u ekosustav zelenog vodika" (02C0652), se provodi u okviru Programa Interreg Europe 2021.-2027. (kojima se podržava cilj „Europska teritorijalna suradnja“).

Sredstva ovog projekta su namjenjena za stručne radionice i razmjenu iskustava i stručnih znanja.